procesaur/Wiki.mk huggingface dataset:
Таан

Таан - блискоисточен зачин направен од препечен мелен излупен сусам. Се служи само (како макало) или како главна состојка во хумусот, баба ганушот и таан-алвата.
Таанот се користи во кујните на Левант и Источното Средоземје, Јужен Кавказ, како и делови од Северна Африка. Пастата од сусам (иако не се нарекува таан) се користи и во некои кујни од Источна Азија.
1 Етимологија
''Таанот'' има арапско потекло и доаѓа од колоквијалниот левантски арапски изговор на ( ar ). Изведен е од коренот ar , што како глагол ar значи „мелење“, и исто така го произведува зборот ar , „брашно“ во некои дијалекти.
2 Историја
Најстарото спомнување на сусам е во документ во клинесто писмо напишан пред 4000 години, кој го опишува обичајот да им се служи на боговите вино од сусам. Историчарот Херодот пишува за одгледувањето на сусам пред 3500 години во регионот на Тигар и Еуфрат во Месопотамија. Главно се користел како извор на масло.
Таанот се спомнува како состојка на ''хумус каса'', рецепт препишан во анонимна арапска книга за готвење од 13 век, ''Китаб Васф ал-Атима ал-Мутада''.
Пастата од сусам е состојка во некои кинески и јапонски јадења; Сечуанската кујна го користи во некои рецепти за тестенини од дандан. Пастата од сусам се користи и во индиската кујна.
Во Северна Америка, таан од сусам, заедно со други видови суров путер од јаткасти плодови, бил достапен од 1940 година во продавниците за здрава храна.
3 Подготовка и складирање
Таанот се прави од семе од сусам кое се натопува во вода и потоа се дроби за да се одвојат триците од јадрата. Меленот семе се натопува во солена вода, поради што триците потонуваат. Пловечките јадра се собираат од површината, се печат и се мелат за да се добие мрсна паста. Може да се подготви и со непечено семе и да се нарече „суров таан“, кој понекогаш се продава како органски прехранбен производ.
Поради високата содржина на масло во таанот, некои производители препорачуваат ладење за да се спречи расипување. Други не препорачуваат ладење, бидејќи тоа го прави производот повискозен и потежок за послужување.
4 Исхрана
Во референтна количина од 100 грама, таанот содржи 592 калории, а неговиот состав е 53% масти, 22% јаглехидрати, 17% белковини и 3% вода (табела). Тој е богат извор на тиамин (138% од дневната вредност, ДВ), фосфор (113% ДВ), цинк (49% ДВ), ниацин (38% ДВ), железо (34% ДВ), магнезиум (27% ДВ) и фолати (25% ДВ) (табела). Таанот е умерен извор на калциум, други витамини од групата Б и калиум (табела).
Залук

Залук или Заалук (берберски: ⵣⴰⵄⵍⵓⴽ; марокански арапски: زعلوك‎) ― мароканска салата од варени модри патлиџани и домати. Модриот патлиџанот прво е печен на скара, а потоа се меша со доматите и смесата се зачинува со лук и зачини.
1 Наводи
*
Кувајтски чај

Кувајтски чај ( ; „Шај ал Кувајти“) се однесува на неколку варијанти на чај што традиционално се служени во таа земја.
Еден од нив е сладок чај од цимет. Овој чај се служи со појадок или за време на традиционалната чајна церемонија. Чајот е создаван со ставање вода во ѓезве заедно со стапчиња цимет и шеќер. Кога чајот е готов, се служи со јаткасти плодови, суво овошје, колачиња или урми.
Друг вид кувајтски чај е чај од шафран и кардамон . Овој чај обично се служи по ручекот. Кувајтска традиција е да се понуди на куѓните гости една шолја чај или арапско кафе.
1 Поврзано
* Кувајтска кујна
* Арапски чај
2 Наводи
*''From the Lands of Figs and Olives: Over 300 Delicious and Unusual Recipes''. 1997 година. Хабиб Салум, Џејмс Питерс.
Стара зграда на Италијанскиот конзулат во Битола

Зграда на Италијанскиот конзулат — архитектонска знаменитост во градот Битола Се наоѓа на улица Солунска бр. 226.
1 Историја
Зградата е изградена кон крајот на XIX - почетокот на XX век. Таму се наоѓал Италијанскиот конзулат во градот.
2 Архитектура
Зградата е архитектонски еклектична со неокласични елементи - тимпани, капители и друго. Се состои од визба, приземје и кат. Северната и источната фасада имаат симетрично сместени отвори, со тимпани над прозорците на првиот кат, со богат профил, каков што има околу прозорските прагови. Првиот кат и визбата се одделени со меѓуподни корнизи, а покривниот корниз е богато профилиран.
Бајрак

Бајрак — во османлиската воено-феудална војска била помала воена единица до 60 војници под водство на везир или беглербег. Знамето што се носело за време на војната или се користело за време на церемониите, исто така било наречено бајрак. По повик во војна, војската се собирала на местото каде што бил развиен бајракот на санџак-бегот, а потоа се водела под бајракот на беглербегот. Бајрак имале и други команданти како: јаничарскиот и акинџискиот ага. Бајрак може да се најде и во капетании, агалуци, градови и некои џамии. Носителот на бајракот, бајрактарот во Босна, бил од истото собрание како и капетанот.
Кристоф Најдовски

Кристоф Најдовски — француски политичар, поранешен член на Европа Екологија Зелени. Тој е заменик-градоначалник на Париз задолжен за ресорот за мали деца од 2008 до 2014 година, транспорт, преселувања, патишта и јавен простор од 2014 до 2020 година и обновување на вегетацијата на јавниот простор, зелените површини, биолошката разновидност и состојбата на животните од 2020 година. Од 2018 до 2021 година е претседател на Европската велосипедска федерација .
1 Потекло и образование
Кристоф Најдовски е роден во 20. арондисман на Париз , во имигрантско семејство кое пристигнало од Македонија една година пред неговото раѓање. Израснал во Порт де Венсен каде неговата мајка била домарка (консиерж), додека неговиот татко бил специјализиран работник во фабриките на Рено во Булоњ-Бијанкур .
Студирал економија и во 1992 година се здобил со магистерска диплома за економија на животна средина (неговата теза била за управување со урбан отпад во Сена и Марна ). Потоа полагал за професорски сертификат по економски и општествени науки што ќе му овозможи да предава петнаесет години во парискиот регион , во Витри-сир-Сен, во Сен Дени потоа во Париз, во гимназијата „Пол Валери“. До 2013 година предавал социјални политики на Универзитетскиот технолошки институт во Бобињи.
Од 2018 до 2021 година е претседател на Европската велосипедска федерација, што се сметало за лобирање за велосипедизмот.
2 Политички ангажман
Кристоф Најдовски ја открил екологијата за време на факултетските студии, во контакт со неговиот професор Рене Пасе и во тоа време бил заинтересиран за борбата против апартхејдот како и за милитантните активности на Вацлав Хавел и Чико Мендес .
Се приклучил на Зелените во 1993 година кога избрале да се позиционираат лево . Оттогаш почнал да работи како локален активист.
Се кандидирал на општинските избори во 1995 во 12 арондисман на Париз (каде што живее ) во неподобна позиција. Кандидат е во 1997 година на парламентарните избори во 8 изборна единица на Париз.
3 Наводи
Луксор (област)

Областа Луксор ― една од областите (гувернерства) на Египет, постоејќи од 7 декември 2009 година, кога поранешниот претседател Хосни Мубарак го објавил нејзиното одвојување од областа Кена. Се наоѓа на 635 км јужно од Каиро. Моментално е најмалата област во Египет, која опфаќа приближно 5 км од север кон југ, и 1,5 км од исток кон запад и лежи во Горен Египет покрај Нил. Градот Луксор е главен град на областа Луксор.
1 Преглед
И покрај тоа што областа е една од главните одредишта за туристи во Египет, стапката на сиромаштија е повеќе од 60% во оваа област, но неодамна биле обезбедени некои мрежи за социјална заштита во облик на финансиска помош и можности за работа. Финансирањето е координирано од Министерството за финансии на земјата и со помош од меѓународни организации.
2 Општински единици
Областа е поделена на следните општински единици со вкупно проценето население заклучно со јули 2017 година од 1.255.703. Во некои случаи има еден марказ и кисма со истото име.
+Општински единици, Име, Арапско име, Арапска (латинична)транслитерација, Население(проценка од јули 2017), Вид
Курна, ar, 165.016, Марказ
Луксор, ar, 243.817, Кизам (целосно урбана)
Луксор, ar, 165.928, Марказ
Армант, ar, 174.774, Марказ
Есна, ar, 432.908, Марказ
Тиба, ar, 73.260, Марказ
3 Амблем
Амблемот на Луксор ја претставува бистата на Тутанкамон на палуба на староегипетско кану, крстарејќи по Нил, со обелиск и сончева светлина во позадина.
4 Географија
Вкупната површина на областа е 2960 км<sup>2</sup>, што претставува 0,24% од површината на земјата.
5 Население
На пописот во 2012 година, населението на областа која во 2009 година била создадена во новата област на Луксор било 1.064.000 луѓе. Од нив 47,4% живееле во урбани средини, додека 52,6% во рурални средини. Годишната стапка на раст на населението е 18,2 промили. Според проценките на населението од 2015 година, истата бројка е 1.147.058 со стапка на урбанизација од 37,8%.
6 Индустриски зони
Според египетската Управа за инвестиции и слободни зони, подредена на Министерството за инвестиции, следните индустриски зони се наоѓаат во оваа област:* Ел Богдади
* (Нова индустриска зона на урбана заедница) Нова Тиба
Радост

Радост — чувство на среќа, задоволство и добро расположение предизвикано од некој успех, пријатен настан и сл. Жарко Требјешанин во своето дело „Речник на психологијата“ ја дефинира како „една од примарните емоции што се јавува кога доживуваме нешто пријатно, добиваме нешто што силно сме го посакувале или сме ја постигнале целта кон која сме се стремеле. Радоста ќе биде поголема ако желбата е посилна и подолготрајна, и ако остварувањето на целта е пропратено со тензија и потешкотии. Чувството ќе биде посилно и ако постигнувањето на целта е многу важна за личноста и ако неочекувано ја остваривме. Чувствувањето на радост е секогаш пријатно, но интензитетот може да варира од чувство на благо задоволство до нескротливо задоволство“.
1 Разлика од другите слични чувства
Иако често се употребуваат како синоними, постои голема разлика меѓу радост и среќа. И двете чувства се позитивно доживување, но радоста е постабилно чувство и се негува внатрешно во самата единка. За разлика од среќата, радоста трае подолго и не е врзана за надворешни околности. Радоста се јавува кога личноста ќе стане свесна и ќе се помири со тоа која е и како е; а среќата е поттикната исклучиво од надворешни фактори и се заснова на други луѓе, нешта, места, мисли и настани.
К.С. Луис прави јасна разлика меѓу радоста, задоволството и среќата: „Понекогаш се прашувам дали задоволствата не можат да ја заменат за радоста“ и „Тоа го нарекувам Радост, овде наведен како технички термин, и мора јасно да се разликува и од Среќата и од Задоволство. Радоста (според мене) има одлика, една и единствена што им е заедничка, а тоа е фактот дека секој што ја доживеал ќе ја посака повторно... Се сомневам дека некој што некогаш ја искусил, ако е во негова моќ, ќе ја замени за сите задоволства на светот. Но, сепак Радоста никогаш не е во нашата моќ, а Задоволството е пречесто“.
2 Причини за радост
Аријана Хафингтон, ги испитуваше причините за радост, поттикнувајќи ја преку разни условувања. Условувањата биле поврзани со активности кои стимулираат некои неврохемикалии како допамин. Според Хафингтон, активностите кои предизвикуваат позитивен неврохемиски одговор се произведители на радост и се извор на добрина.
Ингрид Фетел Ли ги проучувала изворите на радост. Напиша книга „Радост: Изненадувачката моќ на обичните нешта во создавањето на извонредна среќа“; и одржа говор на ТЕД на оваа тема - „Каде се крие радоста и како да ја најдеш“. Низ студиите за дизајн, открила дека радоста се крие во шарените предмети, голем број предмети, тркалезни предмети и поткренати предмети.
3 Поврзано
* Среќа
* Задоволство
Австриски конзулат во Битола

Почесен конзулат на Република Австрија во Битола — дипломатско претставништво на Австрија во градот Битола.
1 Историја
Австриското Царство заедно со Велика Британија биле првите земји кои отвориле дипломатски претставништва во Битола. Австрискиот конзулат бил отворен на 21 ноември 1851 година. Царството, заедно со Русија, биле двете главни директно заинтересирани големи сили на Балканот. Првиот дипломатски претставник на Австриското Царство бил Фридрих Мајер. До крајот на 1950-тите, се смениле многу конзули и вицеконзули - Атанацкович, Вестер Мајер, Вулетич, Франц фон Соретич и други. Од 1890 до 1892 година, дипломатски претставник на Австроунгарија во Битола бил вицеконзулот Погачер. Во турбулентните времиња пред и по Илинденското востание, конзул бил Август Кинг, чии извештаи биле важни извори за политички, економски, трговски, културни, образовни, етнографски, статистички факти во вилаетот. Од јануари 1905 до декември 1908 година се смениле многу претставници: Оскар Прохаска, Парчер, д-р Ранци, Ричард Опенхајмер, Јеличка, Посваи и Тахи.
Конзулатот бил сместен во куќа на улица Широк Сокак бр. 37.
На 14 јуни 2015 година во Битола, сега во Република Македонија, повторно бил отворен почесен австриски конзулат. Истиот се наоѓа на улица „Климент Охридски“ бр.35/3.
Сожалување

Сожалување — чувство на тага и сочувство предизвикано од страдање и несреќа на друг. Тоа е тага како реакција на чувствата на другите, а лицето кое чувствува сожалување најчесто ги нема истите чувства како сожалуваната личност. Може да се чувствува сожалување без сочувство. Всушност, сожалувањето би можело да значи дека не сте во иста емотивна состојба како сожалуваната личност.
Самосожалувањето е сожалување насочено кон себе.
Се разликуваат два вида на сожалување: добронамерно и презирно. Со презирното сожалување, кое не е искрено и се користи за навреда, се тежнее да се искажат чувства на супериорност, омаловажување на другиот или презир.
Психолозите забележале дека сожалувањето како чувство почнува да се јавува уште во раното детство - кога доенчето почнува да се идентификува со другите.
1 Филозофски Проценки
*Аристотел во своето дело Реторика наведува дека пред одредена личност да може да чувствува сожалување кон друго лице, прво мора да има пројдено слично патење. Тој сожалувањето го дефинира како: „еден вид болка која се јавува кога гледаме очевидна уништувачка и болна мака на лице кое не ја заслужува, кога се очекува истото да го снајде и него, или некој близок, или кога таквата мака му изгледа неминовна. За да едно лице почувствува сожалување, мора да верува дека другото лице не ја заслужило таа судбина. Аристотел исто така ја дефинира трагедијата вид на имитирачка поезија која предизвикува сожалување и страв.*Дејвид Хјум во својата „Расправа за човечката природа“ вика дека „сожалувањето е загриженост за ... бедата на другите" Продолжува дека сожалувањето „произлегува од замислата“. „Кога некој гледа несреќна личност, набљудувачот прво ги замислува неговите јадови, дури иако тој не се чувствува така“.*Жан-Жак Русо смета дека сожалувањето е спротивно на љубовта кон другите и вика дека: Сожалувањето е природно чувство, кое и покрај неугодните емоции е корисна за многу нешта. Сожалувањето нѐ тера без размислување да им помогнеме на оние што ги гледаме во неволја; сожалувањето нѐ поттикнува да се придржуваме кон непишани закони, заслужна е за убавите манири, доблести; сожалувањето го попречува дивјакот да му го земе на кревко детенце или изнемоштен старец она што го стекнале со мака и тешкотија.
2 Поврзано
* Анимизам
* Сочувство
* Емпатија
* Морални емоции
* Друштвени емоции
* Симпатија
Црвено Море (област)

Областа Црвено Море ( ) ― една од 27-те области (гувернерства) во Египет. Сместена помеѓу Нил и Црвеното Море на југоисток од земјата, нејзината јужна граница е дел од границата на Египет со Судан. Нејзин главен град и најголем град е Хургада.
1 Општински единици
Областа е поделена на општински единиции со вкупно проценето население заклучно со јули 2017 година од 361.480. Во случајот со Областа Црвено Море, некои се целосно урбани, некои се целосно рурални, а некои се комбинација од рурални и урбани.
+Општински единици, Име, Арапско име, Арапска (латинична) транслитерација, Население(Проценка од јули 2017), Вид
Хургада 1, ar, 75.586, Кисм (целосно урбана)
Хургада 2, ar, 115.925, Кисм (целосно урбана)
Ел Кусајр, ar, 48.031, Кисм (урбана и рурални делови)
Шалатин, ar, 12.484, Кисм (урбана и рурални делови)
Халаиб, ar, 7.930, Кисм (целосно рурална)
Марса Алам, ar, 8.573, Кисм (урбана и рурални делови)
Рас Гариб, ar, 41.718, Кисм (урбана и рурални делови)
Сафага, ar, 51.233, Кисм (урбана и рурални делови)
2 Географија
Областа Црвено Море се граничи на север со Областа Суец, на исток со Црвеното Море и на запад со областите Асуан, Кена, Сохаг, Асјут, Миња и Бени Суејф. На југ се граничи со Вилаетот Црвено Море на Судан. Ја содржи спорната територија на Халаибскиот Триаголник, вклучувајќи ги и Островите Сијал.
3 Население
Областа Црвено Море забележува голем процент на зголемување на населението во последните децении.
4 Тешки индустриски зони
Според египетската Управа за инвестиции и слободни зони, подредена на Министерството за инвестиции и меѓународна соработка, следните индустриски зони се наоѓаат во оваа област:* Бернес 1
* Бернес 2
* Алаки 1
* Алаки 2
5 Економија
Брегот е туристичко одредиште. Од раните 1980-ти, Хургада е познато одредиште за љубителите на плажите и нуркачите. Туризмот расте и во јужните градови Ал-Кусајр, Сафага и Марса Алам. Покрај бројните хотели и туристички градби во средиштата се наоѓаат во Ал-Бахр ал-Ахмар 2 службени природни резервати треба да се развијат за туризам или. Националниот парк Вади ал-Гамал (Долината на камилите) во Хамата во близина на градот Марса Алам и Националниот парк Гебел Елба во спорниот Халаибски Триаголник северно од градот Халаиб. Покрај силната туристичка индустрија, постои и голема крајбрежна рибарска индустрија. Околината, која се протега над покраината, е богата со минерали, како на пример со фосфати. Регионот Рас Гариб содржи 70% од египетското производство на нафта.
Асуан (област)

Област Асуан — една од областите во Египет. Оваа е најјужната област во Горен Египет, а нејзин главен град е Асуан.
Областа Асуан се граничи со Ќена на север, со областа на Црвеното Море на исток, со областа Нова долина на запад и со Северен Судан на југ. Има население од 1.394.687 жители (2014), а зафаќа површина од 62.726 км<sup>2</sup>.
1 Преглед
Стапката на сиромаштија е повеќе од 60% во оваа област, но неодамна биле обезбедени некои мрежи за социјална заштита во форма на финансиска помош и можности за работа. Финансирањето било координирано од Министерството за финансии на земјата и со помош од меѓународни организации.
2 Општински поделби
Областа е поделена на следните општински поделби за административни цели со вкупно проценето население заклучно со јули 2017 година од 1.481.446. Во некои случаи има марказ и кисма со истото име.
+Општински одделенија, Име на англиски јазик, Арапско име, Арапска транслитерација, Популација</br> (Јули 2017 процен. ), Тип
Абу Симбел, ar, 7.652, Марказ
Асуан, ar, 71.810, Марказ
Асуан 1, ar, 152.899, Кизам (целосно урбан)
Асуан 2, ar, 168.862, Кизам (целосно урбан)
Дарав, ar, 137.245, Марказ
Едфу, ar, 462.400, Марказ
Ком Омбо, ar, 388.555, Марказ
Нов Асуан, ar, 96, Нов град
Нова Тушка, ar, Нов град
Насер Сити, ar, 91.927, Марказ
3 Население
Според проценките на населението од 2015 година, мнозинството жители во областа живеат во рурални области, со стапка на урбанизација од само 42,3%. Од проценетите 1.431.488 луѓе кои живеат во областа, 826.543 луѓе живеат во руралните области наспроти само 604.945 во урбаните области.
4 Градови
Следниве градови се во областа Асуан.
* Асуан
* Едфу
* Ел Басалија
* Ел Радисија - الرديسية
* Ком Омбо
* Нов Асуан
* Нова Калабша
* Себаја
5 Индустриска зона
Според египетскиот управен орган за инвестиции и слободни зони (ГАФИ), во врска со Министерството за инвестиции (МВР), постои индустриска зона наречена Ел Шалат сместена во оваа област.
6 Важни локации
* Абу Симбел
* Калабша
* Некеб
* Некен
7 Поврзано
* Области во Египет
Бочац (Бања Лука)

Бочац е населено место и месна заедница на подрaчјeто на градот Бања Лука, Република Српска, БиХ. Според прелиминарните податоци од пописот на жители од 2013 година, во оваа населено место биле попишани ''946 лица.''
Овде се наоѓа Црквата на Светиот цар Константин и Јелена (Бочац).
1 Стопанство
Во близина се наоѓа истоимено акумулациско езеро и Хидроелектрана Бочац која го напојува градот Бања Лука со електрична енергија.
2 Култура и образование
Во Бочац погоре од Хидроелектраната се наоѓа и Тврдина Бочац која прв пат се споменува во 1448 година.
3 Жители
Националност, 1991, 1981, 1971, 1961
Срби, 1.670 (99,10%), 2.209 (98,96%), 2.389 (99,74%), 2.281
Југословени, 3 (0,17%), 5 (0,22%)
Муслимани, 1 (0,05%), 4 (0,17%)
Хрвати, 1 (0,05%), 3 (0,13%), 1 (0,04%)
Македонци, 1
Словенци, 1
остнати и непознато, 10 (0,59%), 10, 5 (0,20%), 2
Вкупно, 1.685, 2.232, 2.395, 2.284
Лапавица

Лапавица или дрча — вид на висок врнеж вообичаен за зимската сезона. Тоа е мешавина од дожд и снег, што се јавува кога температурата во пониските делови на атмосферата е малку повисока од 0 °C. Лапавицата се состои од капки и кристали и обично претставува преодна фаза кон снежни врнежи.
1 Поврзано
* Снег
* Дожд
* Суградица
Восхит

Восхит — социјална емоција која се чувствува кон кадарни луѓе, кои поседуваат талент, вештина или особина кои го надминуваат просекот. Восхитот го олеснува социјалното учење во групи. Восхитот е мотив за сопствениот развој преку учење со угледување и копирање на одредени одлики на предметот на восхит.
1 Дефиниција
Сара Алгое и Џонатан Хајдт восхитот го категоризираат како пофална емоција кон други луѓе, заедно со стравопочитот, воздигнувањето и благодарноста. Тврдат дека восхит е емоцијата што ја чувствуваме кон извонредностa што не е поврзана со моралот (т.е. кон некого со одлична вештина), додека воздигнувањето е емоцијата што ја чувствуваме кон моралната извонредност (т.е. кон некого со прекумерна доблест). Други автори, и двете емоции ги нарекуваат ''восхит'', притоа правејќи разлика меѓу ''восхит од вештина'' и ''восхит од доблест''. Ричард Смит восхитувањето го групира во асимилативните емоции насочени кон други, што ги поттикнува луѓето да се стремат да бидат како (асимилирани) оние на кои им се восхитуваат. Според него восхитот е спротивен на зависта, наведувајќи дека зависта нè тера да се чувствуваме фрустрирано од кадарноста на другите, за разлика од восхитот кој мотивира.
2 Поврзано
* Привлечност
* Стравопочит
* Љубов
* Чувство
* Пријателство
* Завист
* Благодарност
* Љубомора
* Страст
* Платонска Љубов
* Почит
Арапска салата

Арапската салата ― која било од различните јадења одсалати кои се дел од арапската кујна. Комбинирајќи многу различни овошја и зачини, а често се служат како дел од мезето, арапските салати ги вклучуваат оние од Алжир и Тунис како што се „алжирската салата“ (''салата џазаирија'') и „Салатата со црни маслинки и портокали“ (салатат зајтон) и од Тунис салатата машвија која е салата на скара направена од пиперки, домати, лук и кромид со маслинки и туна одозгора, оние од Сирија и Либан, како што се салата од артичока (салатаф куршоф) и салата од цвекло (салата шамандар), и оние од Палестина и Јордан. Други познати арапски салати што се јадат низ арапскиот свет вклучуваат фатуш и табули.
Рецептот за една арапска салата во списанието „''Woman's Day''“ вклучува домат, краставица и кромид исечкан на коцки. Често помешана со магдонос и комбинирана со сок од свежо исцеден лимон и маслиново масло, арапската салата не содржи зелена салата. Сите зеленчуци освен кромидот се оставаат неизлупени, а салатата треба веднаш да се послужи. Други варијации вклучуваат служење со пржени кришки од пита или додавање сумак во преливот со лимон и масло. Меѓу Палестинците, оваа арапска салата е позната како салата ал-бундура („салата од домати“) и познато е служена заедно со јадења со ориз.
Слични салати во Блискиот Исток се персиската салата ширази и турската чобан (овчарска) салата.
1 Поврзано
* Список на арапски салати
* Список на предјадења
*
2 Библиографија
****
Бени Суејф (област)

Областа Бени Суејф ( '''') ― една од областите (гувернерства) на Египет. Се наоѓа во средиштето на земјата.
1 Преглед
Главен град на оваа област е градот Бени Суејф, кој се наоѓа на околу 120 км јужно од Каиро на западниот брег на реката Нил. Областа е добро позната во Египет по фабриките за цемент. Блиската пирамида Мејдум е единствената истакната туристичка знаменитост во областа.
Поради различните начини на препишување на правописот, таа може да биде позната и како Бени Суеф или Бени Суаиф/Сваиф.
Стапката на сиромаштија е повеќе од 60% во оваа област, но неодамна биле обезбедени некои мрежи за социјална заштита во облик на финансиска помош и можности за работа. Финансирањето е координирано од Министерството за финансии на земјата и со помош од меѓународни организации.
2 Општински единици
Областа е поделена на следните општински единици за административни цели со вкупно проценето население заклучно со јули 2017 година од 3.171.186. Во некои случаи, еден марказ и кисма делат име.
+Општински единици, Име, Арапско име, Арапска (латинична) транслитерација, Население(проценки од јули 2017), Вид
Ел Фашн, ar, 470.846, Марказ
Ел Уаста/Васта, ar, 493.368, Марказ
Бени Суејф, ar, 235.867, Кизам (целосно урбана)
Бени Суејф, ar, 431.278, Марказ
Биба, ar, 469.488, Марказ
Ихнасија, ar, 391.721, Марказ
Нов Бени Суејф, ar, 27.873, Кизам (целосно урбана)
Насер, ar, 373.510, Марказ
Сумуста Ел Вакф, ar, 277.235, Марказ
3 Население
Според проценките на населението од 2015 година, мнозинството жители во областа живеат во рурални места, со стапка на урбанизација од само 23,2%. Од проценетите 2.856.812 луѓе кои живеат во областа, 2.193.871 луѓе живеат во руралните места наспроти само 662.941 во урбаните места.
4 Индустриски зони
Според египетската Управа за инвестиции и слободни зони, подредена на Министерството за инвестиции, следните индустриски зони се наоѓаат во оваа област:* Индустриска зона Ком Абу Ради
* Индустриска зона Бајад Ал Араб
* Индустриска зона 31-1
* Индустриска зона 31-2
* Индустриска зона 31-3
* Индустриска зона 31-4
* Габал Гареб - тешка индустрија
* Нова индустриска зона Бени Суејф
Иње

Иње, сињак, скреж, укит — замрзнати кристали (честички) настанати од влага кои се задржуваат на ладни предмети.
Се јавува главно во зима кога температурата на воздухот е ниска, а на гранките на дрвјата или, да речеме, на оградите нема снежна покривка. Во контакт со нив, водената пареа се згуснува, замрзнува и се претвора во ледени иглички. Ињето секогаш се создава на страната од каде што дува ветер. Припаѓа на ниски врнежи. Се дели на тврдо иње (|hard rime) и обично иње (|soft rime). Тврдот иње е маса слична на мразот и снегот; непроѕирно и зрнесто. Обичното иње се бели слоеви на ледени кристали.
Слични појави во природата се мразот и сланата, со тоа што ињето се создава на пониски температури отколку што е случајот со сланата.
1 Поврзано
* Мраз
* Слана
Гросефен

Гросефен (|Großefehn; |Grootfehn) — општина во округот Аурих, во сојузната покраина Долна Саксонија, Германија. Се наоѓа околу 10 километри југоисточно од окружниот град Аурих.
Гросефен се состои од три села Ост-, Мите- и Вестгросефен. Административно седиште е селото Остгросефен.
1 Географија
1.1 Местоположба
Гросефен се наоѓа во северозападниот дел на Германија во областа Источна Фризија, во јужниот дел на округот Аурих. Со градот Аурих, општината се граничи непосредно. Други поголеми градов во близина се Емден на запад (околу 25 километри), како и Вилхелмсхафен.
Општината има површина од 127,25 квадратни километри, со што е на седмото место по површина од сите источнофризиски општини. Во рамки на округот Аурих, Гросефен е трета најголема опшштина по Аурих и Крумхерн.
Општината во просек се наоѓа на околу пет метри надморска височина.
1.2 Општински единици
Гросефен се состои од 14 единици.
* Остгросефен (3.586 жит.)
* Шпецерфен (1.810 жит.)
* Штракхолт (1.498 жит.)
* Аурих-Олдендорф (со Хоге Бринкен и Морлаге; 1.468 жит.)
* Холтроп (1.448 жит.)
* Митегросефен (1.054 жит.)
* Тимел (926 жит.)
* Акелсбарг (517 жит.)
* Багбанд (361 жит.)
* Вестгросефен (225 жит.)
* Врисе (202 жит.)
* Фелде (194 жит.)
* Улбарген (193 жит.)
* Фибинг (174 жит.)
1.3 Соседни општини
Гросефен се граничи на запад со општината Илов, на север со окружниот град Аурих (градските единици Ширум, Визенс и Брокцетел) и на исток е градот Висмор. Овие три општини се наоѓаат во округот Аурих. Југоисточно од Гросефен се наоѓа општината Упленген, а на југ се наоѓаат општините Фирел, Хезел и Нојкамперфен (сите во општинската заедница Хезел). Југозападно од Гросефен се наоѓа општината Мормерланд. Второспоменатите општини се наоѓаат во округот Лер.
2 Галерија
Шушкавец

Шушкавец — вид тенка, силна водоотпорна ткаенина и облека направена од неа. Шушкавецот е целосно направен од синтетички материјал (полиестер) и е отпорен на различни временски услови, поради што се користи за изработка на горна облека. Горна облека направена од шушкавец за заштита од ветер се нарекува „ветровка“.
1 Етимологија
Зборот „шушкавец“ е имитативен бидејќи материјата произведува шушкав звук сличен на „шуш“.
Манастир Јовање

Манастирот Јовање е манастир на Српската православна црква и се наоѓа на околу 10 километри од Чачак и е воедно еден од најголемите и најбогатите манастири на српската црква. Манастирот бил основан во 13 век. Самиот ѕид се состои од две цркви: ''Богородица и Свети Јоаким и Ана''. И двете цркви биле изградени од бел мермер. Манастирот е познат по своите фрески кои датираат од крајот на 8 век. и почетокот на 9 век.
Во 1944. година бил поставен за игумен на Јовање Преподобен Макариј Јовањски.
Александар Ачиниоти-Јонсон

Александар Борје Ачиниоти-Јонсон (роден на 17 април 1996 година) е шведски фудбалер кој игра за канадскиот клуб Форж ФК како играч од средниот ред.
1 Клупска кариера
1.1 Хелсингборгс ИФ
На 1 мај 2014 година, Акиниоти-Јонсон го направил своето професионално деби за Хелсингборгс како замена за време на повреда во натпреварот од Купот на Шведска против Малме ФФ. Четири дена подоцна, на 5 мај, тој го направи своето деби во лигата како замена во 27-та минута против АИК.
Во 2015 година, за време на натпреварот до 21 година против ИФК Гетеборг, Ачиниоти-Јонсон бил хоспитализиран поради висок пулс. Набргу по пуштањето од болница, тој доживеал потрес на мозокот што го држел надвор од теренот два месеци. По враќањето на тренинзите, тој имал уште една срцева епизода за време на тренингот што го испратило во болница уште еднаш. Во оваа прилика, тој не добил дозвола да се врати на тренинзите до крајот на сезоната, кога лекарите конечно утврдиле дека неговите проблеми со отчукувањата на срцето се доброќудни. Како резултат на овие здравствени проблеми, Ачиноти-Јонсон пропуштил голем број на тренинзи и можел да има само еден настап за цела сезона.
Во 2016 година, Ачиноти-Јонсон одиграл 14 лиги на настапи за Хелсингборг, вклучувајќи пет стартови.
Во 2017 година, по испаѓањето на Хелсингборг, Ачиноти-Јонсон одиграл 15 лиги на настапи, вклучувајќи 12 стартови.
1.1.1 Позајмица на Ангелхолмс ФФ
Во август 2017 година, Ачиноти-Јонсон бил позајмен на тимот од дивизија 1 , Ангелхолмс ФФ.
1.2 ИФК Варнамо
На 30 јануари 2018 година, Ачиниоти-Јонсон потпишал со клубот Суперетан ИФК Варнамо. Тој одиграл 27 првенствени настапи за Варнамо таа сезона, постигнувајќи четири гола.
1.3 Форџ ФК
На 31 јануари 2019 година, Ачиниоти-Јонсон потпишал со канадскиот премиерлигашки клуб Форџ ФК. Тој го направил своето деби за Форџ на 27 април 2019 година, во првиот натпревар во историјата на канадската Премиер лига, нерешено 1:1 против Јорк ФК. Тој завршил со 27 од можните 28 настапи за Форџ во таа сезона на клубот и му помогнал на тимот да стане првиот шампион во историјата, бидејќи Форџ го победил Кавалри ФК на два натпревари во финалето на канадската Премиер лига 2019 година.
2 Меѓународна кариера
Ачиноти-Јонсон ја претставувал Шведска на меѓународно ниво кога тој имал само 19 години.
Англо-шведска книжевна фондација

Англо-шведска книжевна фондација (англиски: Anglo Swedish Literary) — фонд за развој на културните односи меѓу Обединето Кралство и Шведска. Фондот е основан во 1927 година од Џорџ Бернард Шо со неговата Нобелова награда за книжевност во 1925 година, како основа. Администриран е од шведски службеници и негов е литературен превод од шведски на англиски.
Хуго Алвен

Хуго Емил Алвен - шведски композитор, диригент, виолинист и уметник.
1 Биографија
Роден е во 1872 година во Стокхолм. Од 1887 до 1891 година студирал виолина на Кралското средно музичко училиште во Стокхолм. Околу 10 години, почнувајќи од 1897 година, тој патувал низ Европа, подлабоко проучувајќи ги вештините за свирење виолина и диригирање. Заработувал за живот свирејќи виолина во Кралската опера во Стокхолм. Тој бил на турнеја како диригент. Алвен добивал државни надоместоци за композитори од 1906 до 1910 година . Од 1910 до 1939 година, тој бил и „''музички директор''“ на Кралскиот академски оркестар на Универзитетот во Упсала.
Во прилог на неговиот музички дар, тој имал талент и за уметност, сликал акварели. Напишал и своја автобиографија во 4 тома.
Тој починал во 1960 година, неколку дена откако наполнил 88 години.
2 Личен живот
Во периодот од 1912 до 1936 година бил во брак со познатата данска уметничка Марија Трипке (1867-1940).
3 Уметнички дела
Има напишано бројни дела за машки хор, пет симфонии и три шведски рапсодии за оркестар.
Од симфониите, Симфонијата бр.4 е особено значајна - симфониско платно (со двајца солисти -вокалисти) во четири движења, едноподруго без прекин.
Најпопуларната од рапсодиите е Шведската рапсодија број 1.
Преподобен Макариј Јовањски

Преподобен Макариј Јовањски роден како Милан Миловановиќ (Краљево, – Манастир Јовање, ) Бил архимандрит на Манастирот Јовање, професор на Белградскиот универзитет и духовник.
1 Житие
Отец Макариј е роден е 5 августа 1894 година во Краљево, од побожни православни родители Петар и Анастасија, кои потекнувале од Тетовско, од каде еден предок на о. Макариј пребегал во Краљево, носејќи ги во кошници своите деца. Световното име Милан го добил по празникот на кој се родил. Татко му на Петар, познатиот поп Пера, бил најмалку седми по ред свештеникод старата фамилија Попови. И Петар учел богословија ( два класа ), меѓутоа, татко му го повлекол од училиштето па тој подоцна прислужувал при храмот и при домашните богослужења, со тоа го одржувал духот на црковноста и побожноста во домаќинството во кое растел малиот Милан. Мајка му Анастасија била од една угледна домаќинска фамилија од околината на Врање. Изродила осум деца, но преживеале само три: ќерката Стојна и синовите Стојадин и Милан.
2 Наводи
Суградица

Суградица — вид на високи врнежи карактеристични за летниот дел од годината. Се излачува во форма на проѕирни зрна мраз со сферична или неправилна форма. Нивниот пречник достигнува најмногу пет милиметри. Кога ќе удрат на земја, отскокнуваат, но не се кршат.
1 Поврзано
* Снег
* Град
* Мраз
Жена со белег

''Жена со белег'' е роман од 1996 година напишан од Хакан Несер, кој ја добил наградата за најдобар шведски криминален роман во истата година. Покасно, во 2009 година бил објавен англискиот превод на романот.
Од него била направена и мини телевизиска серија во 2001 година.
Маргит Карлквист

Маргит Карлквист (родена на 11 февруари 1932 година во Стокхолм) е шведска глумица. Во Шведска глумела во многу филмови во текот на 1950-те. На меѓународно ниво, најпозната е по улогата во филмот на Ингмар Бергман: ''Насмевки на летната ноќ''.
Боргхолм

Боргхолм е град и центар на општината Боргхолм во округот Калмар, Шведска. Во 2010 година, во градот живееле 3.071 жител. Се наоѓа на островот Оланд во Балтичкото Море.
Боргхолм е еден од историските градови на кралството со поранешен градски статус на „столб“ (град). Градот е најпознат по својата некогаш блескава тврдина, која сега е во урнатини. И покрај малата популација, Боргхолм уште се нарекува (град) од историски причини. Централната статистичка служба на Шведска ги признава населбите со популација од 10.000 или повеќе како градови.
Градот се наоѓа на околу 20 километри северно од мостот Еланд, кој го поврзува островот со градот Калмар на континентот.
Боргхолм е главниот град на островот Еланд, но сепак е еден од најмалите градови во Шведска. Градот бил израден во 1816 година и станал бањско одморалиште во сенката на урнатините на некогашниот моќен замок Борголм, кој изгорел во пожар во 1806 година. Замокот бил толку важен и убав што неговиот имиџ се нашол на грбот на градот, а денес неговите урнатини се најпознатото обележје во општината, веројатно на целиот остров Еланд. Јужно од замокот лежи Имотот Халторп, историски кралски имот поврзан со замокот Боргхолм.
Градот е центар на северен Еланд и во текот на летните месеци е едно од најпопуларните одморалишта за одмор во Шведска.
Замокот Боргхолм има неколку модерни гранки надвор од градот. Шведското кралско семејство поседува официјална летна резиденција во палатата Солиден, неколку километри од центарот на градот. Роденденот на престолонаследничката принцеза Викторија се слави секоја година на 14 јули на спортските терени во Боргхолм.
2 Галерија
Островот е дом на ретки видови пеперутки и диви цвеќиња, од кои некои се ендемични за Еланд. Има мали дострели на геолошката формација Стора Алварет во околината на Боргхолм, на ниво на изложеност на варовник се сместени разновидни ретки видови пеперутки и диви цвеќиња, од кои некои се ендемични за Еланд.
2 Галерија
Госта Седерлунд

Госта Седерлунд, ''Густаф („Госта“) Едвард Седерлунд'', (6 март 1888 година - 4 декември 1980) бил шведски глумец и филмски режисер. Тој бил популарен глумец со ликови од 1930-те до 1950-те години.
Елисабет Карлсон

Елисабет Карлсон (9 јануари 1968 година, општина Остра Геинге, Шведска) е шведска глумица. Студирала на Шведската национална академија за глума во Стокхолм 1988 &ndash; 1992 година. Таа е мажена за глумецот Стефан Рус и заедно имаат ќерка.
1 Користена литература
**
Торд Карлсон

Ернест ''Торд'' Емануел Карлсон, (10 јули 1931 година во Питеш - 7 ноември 2005) бил шведски радио водител и глумец. Карлсон дипломирал во Луле и се преселил во Упсала за да студира. Карлсон полагал испит по филозофија во историја на литературата и станал наставник во училиште во Фагерста. За време на студиите, тој станал член на Јувеналорден. Во 1962 година, тој заменувал во радио Сверигес. Тој станал продуцент на „Сверигес билрадио“ и ја започнал работата за да започне радио шоу „Сомар и П1“. Станал вработен во радиото во 1964 година.
Првото шоу на Карлсон било „Кое е значењето на имињата на местата''?“.'' Тој исто така глумел во Војната на јаболкото (1971 година), Авантурата на Пикасо во длабок сон (1978 и 1981 година).
Лиса Ларсон

Лиза Ларсон (|Lisa Larson; – ) — шведска керамичарка и дизајнерка. Најпозната е по своите скулптури „''Мала зоолошка градина“'' (1955), „АБЦ девојки“ (1958), „''Африка“'' (1964) и „''Деца на светот“'' (1974-75).
1 Биографија
Ларсон е родена во 1931 година во Харлунда, Шведска и студирала на Колеџот за занаети и дизајн во Гетеборг помеѓу 1949 и 1954 година. Потоа била вработена во Густавсберг кај уметничкиот директор Стиг Линдберг. Ларсон го напуштила Густавсберг во 1980 година за да работи хонорарно во голем број шведски компании, вклучувајќи ги ''Дука'', Кооператива Фарбундет и Оленс. Во 1992 година, Ларсон го основала керамичкото студио Густавсберг со неколку нејзини поранешни колеги. Студиото продолжува да произведува нови дизајни, а производството од мали размери сè уште се одвива.
2 Галерија
Сикан Карлсон

Сикан Ана-Грета Карлсон (12 август 19152 ноември 2011), била шведска филмска и театарска глумица и пејачка.
1 Биографија
Од 1930-ти до 1950-ти години, Карлсон била најпопуларната шведска филмска глумица и најплатена, достигнувајќи ја платата дури и на најпопуларниот машки изведувач. Таа исто така била успешна пејачка, имајќи повеќе сценски перформанси и музички ревизии. Таа била најпозната по нејзините комични филмови, кои го достигнаа својот врв за време на Втората светска војна. Неколку од нејзините филмови од овој период вклучуваат оптимистички музички теми, наменети да го подигнат моралот на нејзината публика која била изморена од војната. Ликовите кој таа ги глумела после војната биле многу посложени од оние што ги глумела претходно и нејзините таленти за пеење не биле често прикажани. Нејзината сценска персона била безгрижна, енергична млада жена која оптимистички ги соочувала своите проблеми. Нејзините филмови биле доста популарни и често имале долги прикажувања во кино салите.
Карлсон е најчесто поврзана со двајцата режисери: Шамил Бауман (во филмовите од 1945 до 1955 година) и Хасе Екман (1956–65). Иако била препознатлива најмногу по нејзините лесни улоги, таа исто така можела да портретира помрачни ликови по потреба. Еден од нејзините најпознати драмски дела било во 1961 година, ''Градината на задоволството'', со сценарио напишано специјално за неа од Ингмар Бергман.
Карлсон јавно изјавила дека сепак не ѝ пречело да биде избрана за комични улоги и е горда што ѝ биле дадени делови што ѝ овозможиле да ја насмее публиката.
2 Бракови
Била родена во семејство од работничка класа, таа се борела да биде прифатена во средина од високата класа и издржала два развода пред бракот со стопанственикот Солве Адамсон, кој завршил со неговата смрт во 1987 година. За време на нејзиниот прв брак со Госта Ројтер, ја родила ќерката Ингегард.
3 Подоцнежните години
Во 2005 година била наградена со почесна награда Гулдбаге, на наградите Гулдбаге во Шведска.
4 Користена литература
*Carlsson, Sickan; ''Sickan'' (autobiography), Bonniers, Stockholm, Sweden, 1977.
*Holm, Crick; ''På tu man hand med filmidoler'' (chapter Sickan Carlsson), Medéns, Stockholm, Sweden, 1947.
Јане Карлсон

Јан Едвард Карлсон (12 март 1937 – 31 август 2017 година), професионално познат како Јане „Лофе“ Карлсон, бил шведски глумец, музичар, композитор и уметник.
1 Биографија
Карлсон е роден во Стокхолм, во семејството на Ерик Карлсон (1893–1953) и Тајра Торнквист (1901–1981). Неговиот постар брат, Леополд Фаре (1926–1996), бил уметник. Карлсон има една ќерка.
Карлсон започнал со неговата кариера како глумец во 1950 година. Карлсон глумел главни улоги во неколку филмски адаптации на книгите на шведскиот писател Стиг Клаесон.
Карлсон исто така бил вешт тапанар и учествувал во неколку албуми од 1960-ти, 1970-ти и 1980-ти, особено со неговата колешка Дорис, на албумот "Did you give the world some love today Baby". Тој бил „Карлсон“ во шведското џез-фузија/психоделичен рок дуо Хансон и Карлсон, кое било активно во доцните 1960 години, и настапувало заедно со музичари како Декстер Гордон, Џони Грифин и Џими Хендрикс.
Карлсон починал од рак на црниот дроб на 31 август 2017 година на 80-годишна возраст.
Инг-Мари Карлсон

Инг-Мари Гунила Јесика Карлсон (25 февруари 1957 година) е шведска глумица. Карлсон живее во Седермалм, Стокхолм.
Карлсон се школувала во Шведската национална академија за мимика и глума во Гетеборг и дипломиралa во 1982 година. После тоа, таа работeла во Готатеатерн и Градскиот театар Борис. Во 1997 година, таа учествувала во „''Alla var dar''“ на Фолкан, вклучувајќи ги улоги како Кјел Бергвист и Карина Лидбом. Во 2001 година, таа била номинирана за Златна маска за нејзината улога во Dagens dubbel во театарот Халмштад со Томас Петерсон. Таа исто така, се појавила во ''Смртта на трговскиот патник'' во Градскиот театар во Хелсингборг, во која исто така глумеше и Ларс-Ерик Беренет. Во летото 2007 година, Карлсон учествувала во ''Den stora premiären'' на Фредиксдалштатерн во Хелсингборг.
Тор Иседал

Тор Иседал (20 јули 1924 — 18 февруари 1990) — шведски глумец. Тој се појавува во 75 филмови во периодот од 1952 и 1990 година. Еден од неговите синови е шведскиот глумец Ола Иседал.
Кристер Класон

Кристер Класон (роден на 17 декември 1955 година) е шведски комичар, глумец, режисер и сценарист. Најпознат е по тоа што е дел од шведското комично дуо ''Стефан и Кристер'', заедно со Стефан Герхардсон. Заедно, тие создадоа повеќе успешни ТВ-емисии, напишани од Класон, а тој понекогаш дури и ги режираше, имајки ги и главните улоги.
Сормланд (музеј)

Музеј Сормланд е културно-историски музеј во Седерманланд, Шведска. Институцијата е одговорна за зачувување и спроведување разни истражувања во областа на културната историја и археологија на местото вклучувајќи го и средновековниот град Никепинг.
Од почеток, музејот се наоѓал во замокот Никепинг на реката во центарот на Никепинг. Во 2018 година, биле отворени нови простории за музејот во Никепинг. Новиот објект содржи колекции со повеќе од 70.000 предмети, заедно со библиотеки, концертни сали, сали за предавања и работилници.
Стравопочит

Стравопочитта ― емоција споредлива со чудење но помалку радосна. На тркалото на емоциите на Роберт Плачик стравопочитта е моделирана како комбинација од изненадување и страв.
Една дефиниција во речник е „огромно чувство на почит, восхит, страв итн., произведено од она што е величествено, возвишено, исклучително моќно или слично: во стравопочит кон Бога; во стравопочит кон големите политички фигури“. Друга дефиниција за речник е „мешана емоција на почит, почит, страв и чудење вдахната од авторитет, генијалност, голема убавина, возвишеност или моќ: почувствувавме стравопочит кога размислувавме за делата на Бах. Набљудувачите биле во страв од уништувачката моќ на новото оружје.“
Општо земено, стравопочитта е насочена кон објекти кои се сметаат за помоќни од субјектот, како што се Големата пирамида во Гиза, Големиот Кањон, пространоста на космосот или божеството.
1 Дефиниции
Тешко е да се дефинира стравопочит, а значењето на зборот се менува со текот на времето. Поврзани концепти се чудо, восхит, воздигнување и возвишено. Во ''Стравопочит: задоволствата и опасностите од нашата единаесетта емоција'', невропсихологот и гуру по позитивна психологија Пол Пирсал претставува феноменолошка студија за стравопочит. Тој ја дефинира стравопочитта како „огромно и збунувачко чувство на поврзаност со зачудувачки универзум кој обично е далеку подалеку од тесниот опсег на нашата свест“. Пирсал гледа стравопочит како 11-та емоција, надвор од оние што сега се научно прифатени (т.е. љубов, страв, тага, срам, љубопитност, гордост, уживање, очај, вина и гнев ).“ Повеќето дефиниции дозволуваат стравопочитта да биде позитивно или негативно искуство, но кога ќе се побара да се опишат настани што предизвикуваат стравопочит, повеќето луѓе наведуваат само позитивни искуства.
2 Дополнителна литература
****
3 Поврзано
* Океанско чувство
Јохан Улвесон

Карл Јохан Магнус Улвесон (роден на 30 мај 1954 година) е шведски глумец и комичар. Најпознат по Lorry, c/o Segemyhr и Parlamentet.
Улвесон пораснал во Стокхолм, дипломирал во Малме и ја започнал својата кариера во Норботенштатерн во Луле, пред неговиот национален пробив работејќи со Повел Рамел во Affär Ramel. Тој го глумеl Калцифер во шведската синхронизација на ''Подвижниот замок на Хоул''.
1 Користена литература
*